ગુજરાત લિટરેચર ફેસ્ટીવલ કે GLF કે #gujlitfest એ ગુજરાતનો સૌપ્રથમ અને સૌથી વધુ લોકપ્રિય સાહિત્યનો ઉત્સવ છે. વિનામુલ્યે પ્રવેશ સાથે વાંચકો અને સર્જકો દર વર્ષે યોજાતા આ ઉત્સવમાં પોતાની સાહિત્યિક સર્જનાત્મકતા વ્યક્ત કરે છે અને તેમાં માધ્યમનું કોઈ જ બંધન નથી. અમે માનીએ છીએ કે સાહિત્ય એ પુસ્તકના બે પૂંઠા વચ્ચે નહિ પણ અસંખ્ય ભાષાઓ અને માધ્યમો વચ્ચે મુક્ત વાતાવરણમાં ખીલી ઉઠે છે. આ ઉત્સવમાં બધા માટે જગ્યા છે. એમાં પુસ્તકના લેખકો, કવિઓ, નાટ્યકાર, ફિલ્મ લેખકો, ગીતકાર, બ્લોગર્સ, પત્રકારો, સોશિયલ મીડિયા ઉપર લેખન કરતા લોકો અને અન્ય સહિત બધાને પોતાની સર્જનાત્મકતા માટે ઉત્સાહજનક વાતાવરણ પૂરું પાડે છે.